**УНИВЕРЗИТЕТ У БЕОГРАДУ**

**ФИЛОЗОФСКИ ФАКУЛТЕТ**

ВЛ/ПС 05/4-02 бр. 2362/1

22.12.2022. године

**З А П И С Н И К**

Са IX редовне седнице Наставно-научног већа Филозофског факултета у Београду која је одржана 22.12.2022. године у амфитеатру „Георгије Острогорски“.

У уторак, 06.12.2022. године члановима и чланицама Већа, посредством секретара одељења, упућен је мејл којим се обавештавају о датуму одржавања седнице Већа. Уједно су обавештени да ће се седница одржати уживо у амфитеатру Факултета „Георгије Острогорски“. У истом мејлу истакнута је молба да се материјал за предстојећу седницу достави до 12.12.2022. године.

У уторак, 19.12.2022. године члановима и чланицама Већа, посредством секретара одељења, упућен је мејл обавештења да је материјал за IX редовну седницу Наставно-научног и Изборног већа постављен на сајт факултета <https://www.f.bg.ac.rs/zaposleni/vece>, уз подсетник члановима и чланицама Већа да на седницу понесу позив за присуствовање и гласачки листић који је благовремено упућен члановима и чланицама Већа.

Пре почетка седнице, а након пребројавања евиденционих листића о присуству на седници, проф. др Данијел Синани, председник Већа, констатовао је да је присутно 236 од укупно 296 чланова Наставно-научног већа и то: 90 редовних професора, 47 ванредних професора, 45 доцената, 3 наставника страних језика, 11 виших научних сарадника, 39 научних сарадника и 1 сарадник у настави. Председник Већа је констатовао да постоји кворум за рад и пуноважно одлучивање Наставно-научног већа.

Седница Већа је отпочела у 13,30 часова.

I

Предложени дневни ред седнице Већа је прихваћен.

Укупан број гласова: **185 ЗА**

II

Једногласно је усвојен записник са VIII редовне седнице Наставно-научног већа, од дана 03.11.2022.

Укупан број гласова: **185 ЗА**

III

Проф. др Данијел Синани, председник Већа је саопштио:

1. Да је у току ангажовање запослених у научном и истраживачком звању, као и да ће се крајем године потписивати уговори на годину дана. Поред тога, председник Већа је говорио о Радној групи која се бави питањима радних односа истраживача. С тим у вези, др Вишња Кнежевић је поставила питање да ли у поменутој Радној групи постоје истраживачи, а председник Већа је одговорио подврдно, али и да он као декан Факултета заступа интересе и Факултета и истраживача. Надаље, дискутовано је о потреби да се запослени у научном и истраживачком звању обавештавају о исходима активности Радне групе.

2. Да је питање *државне матуре* и даље актуелно, те да је неопходно изборити се интересе Факултета, које су законом загарантоване под аутономијом Факултета.

3. Одељење за **класичне науке** обавештава чланове и чланице Наставно-научног већа Филозофског факултета да је објављена књига Тит Макције Плаут, Хвалисави војник; препевао и приредио доц. др Горан Видовић. Београд: Српска књижевна задруга, 2022.

4. Председник Већа је позвао чланове/це да се придруже коктелу 28. децембра (среда) од 13 сати у кабинету декана.

IV

Наставно-научно веће је прихватило Извештај Кадровске комисије број од дана 21.12.2022. године и донело следеће

О Д Л У К Е

I)

1. Покреће се поступак за избор **др Кристине Милорадовић** у звање НАУЧНИ САРАДНИК, на Одељењу за историју уметности.

Образује се комисија за припрему извештаја у саставу:

* Проф. др Миодраг Марковић (ужа научна област Историја ликовних уметности и архитектуре),
* проф. др Драган Војводић (ужа научна област Историја ликовних уметности и архитектуре) и
* др Љубомир Милановић, виши научни сарадник (ужа научна област Историја ликовних уметности и архитектуре).

Укупан број гласова: **185 ЗА**

II)

Продужава се радни однос до две школске године редовним професорима који су навршили 65 година живота и најмање 15 година стажа осигурања, у смислу члана 93. став 3 Закона о високом образовању ("Сл. гласник РС", бр. 88/2017, 73/2018, 27/2018 - др. закон, 67/2019, 6/2020 - др. закони, 11/2021 - аутентично тумачење, 67/2021 и 67/2021 - др. закон) и члана 151. Статута Универзитета у Београду (,„Гласник Универзитета“ бр. 186/15-пречишћени текст и 189/16) следећим професорима:

А) др Лидији Мереник, редовну професорку на Одељењу за историју уметности, продужење за школску 2023/24 и 2024/25 годину, до 30.09.2025. године.

Б) др Радивоју Радићу, редовног професора на Одељењу за историју, продужење за школску 2023/24 годину, до 30.09.2024. године.

В) др Милану Ристовићу, редовног професора на Одељењу за историју, продужење за школску 2023/24 годину, до 30.09.2024. године.

Г) др Драгану Попадићу, редовног професора на Одељењу за психологију, продужење за школску 2023/24 и 2024/25 годину, до 30.09.2025. године.

Укупан број гласова: **185 ЗА**

III)

1. У припреми и реализацији наставног процеса на Одељењу за за историју уметности у школској 2022/2023, одобрава се ангажовање у настави следећим студентима докторских студија:

1. **Сањи Кипроски МА**, на предмету *Архитектура од ренесансе до постмодернизма,* два часа у јесењем семестру, на предмету *Српска архитектура од средине 18. до почетка 20. века,* два часа у пролећном семестру и на предмету *Архитектура у Србији 1918-1941*, два часа у пролећном семестру.
2. **Огњену Тутић МА**, на предмету *Увод у иконографију и иконологију средњовековне уметности,* на основним академским студијама.

Укупан број гласова: **185 ЗА**

2. У припреми и реализацији наставног процеса на Одељењу за педагогију и андрагогију у школској 2022/2023, одобрава се ангажовање у настави следећим студентима докторских студија:

1. **Драгани Гагић,** на предмету*Основе педагогије са дидактиком*, основне студије психологије – 1 час вежби, на предмету *Основе педагогије са дидактиком*, основне студије социологије – 1 час вежби и на предмету *Основе педагогије са дидактиком*, основне студије филозофије – 1 час вежби
2. **Ивани Кокеза,** на предмету*Интерактивне методе у настави*, основне студије педагогије – 1 час вежби, на предмету *Интерактивна настава друштвено-хуманистичких предмета*, мастер студије историје, филозофије, социологије, историје уметности и класичних наука – 1 час вежби и на предмету *Основе педагогије са дидактиком*, основне студије историје – 1 час вежби, у пролећном семестру.
3. **Маријани Грбић,** на предмету *Историја педагошких идеја* (4. семестар, двосеместралан обавезан предмет, фонд 2+2), у пролећном семестру.
4. **Зорани Пешић,** на предмету *Основи педагошке науке* (основне академске студије педагогије) 2 часа и на предмету *Информационе технологије у образовању* (основне академске студије педагогије) 2 часа у летњем семестру. **Напомена:** Часови вежби на овим предметима се одржавају у две групе због броја студената, тако да је реално оптерећење наставника 2+4, односно за вежбе су предвиђена 4 часа на којима ће бити ангажован докторанд
5. **Јелени Јањић,** на предмету *Дидактика* (обавезни 2 семестра) – 2 часа и на предмету *Образовање и медији* (изборни 1 семестар) – 2 часа у летњем семестру.
6. **Бојани Милосављевић**, на предмету *Предшколска педагогија* (Основне академске студије педагогије) 2 часа, на предмету *Дечја игра и стваралаштво* (Основне академске студије педагогије) 2 часа, на предмету *Професионалне вештине* (Основне академске студије педагогије) 2 часа и на предмету *Методе рада предшколског педагога* (Основне академске студије педагогије) 2 часа, летњи семестар.

Укупан број гласова: **185 ЗА**

3) У припреми и реализацији наставног процеса на Одељењу за филозофију у школској 2022/2023, одобрава се ангажовање у настави следећем студенту докторских студија: Александру Прици, на предмету Историја филозофије 4б (2 часа вежби у летњем семестру).

Укупан број гласова: **185 ЗА**

V

Наставно-научно веће је донело следећу

О Д Л У К Е

Усваја се Извештај Комисије за праћење и утврђивање квалитета наставе од дана 19.12.2022. године. Прихватају се следећи предлози, и то:

1. Предлог Одељења за историју за ангажовање и акредитовање по студијском програму 2021. доц. др Дејана Васића на предметима: Општа историја Средоземља, Теме из историје Османског царства, Општа светска економска историја, Општа историја 19. и 20. века.

2. Предлог Кабинета за стране језике да се услед одласка наставника доц. др Светлане Стојић и Марине Николић у пензију, покрене поступак за акредитовање следећих наставника: др Вере Ошмјански, доцента за енглески језик, за предмете Енглески језик 2, Увод у студије британске културе и Студије британске културе и др Анете Тривић, доцента за шпански језик, за предмете Шпански језик 1 и Шпански језик 2.

3. Предлог Одељења за социологију:

- да се у силабус курса Основи макроекономије на основним академским студијама социологије (2021) уврсти још једна јединица литературе: Роберт Б. Екелунд, и Роберт Ф. Хеберт (1997) „Повијест економске теорије и методе“, Загреб: Мате д.о.о.

- да се у силабус курса Социотерапија на мастер академским студијама социологије (2021) уврсти још једна јединица литературе: Rebach and Bruhn, "Handbook of Clinical Sociology".

Укупан број гласова: **186 ЗА**

VI

Продекан за финансије, проф. др Марко Јанковић, представио је предлог Финансијског плана Факултета за 2023. годину.

Наставно-научно веће је донело следећу

О Д Л У К У

Утврђује се предлог Финансијског плана Факултета за 2023. годину.

Укупан број гласова: **185 ЗА**

VII

Продекан за финансије, проф. др Марко Јанковић, представио је предлог висине школарине за самофинансирајуће студенте за школску 2023/2024. годину.

Наставно-научно веће је донело следећу

О Д Л У К У

Утврђује се Предлог висине школарине за самофинансирајуће студенте за школску 2023/2024. годину:

- на основним академским студијама 118.548,00 динара (цена за држављане РС), односно 226.519,00 динара (цена за стране држављане);

- на мастер студијама 130.720,00 динара (цена за држављане РС), односно 226.519,00 динара (цена за стране држављане);

- на мастер академским студијама историје – Друштво, држава, транзиција 218.544,00 динара (цена за држављане РС), односно 6.375 EUR (динарска противвредност по средњем курсу Народне банке Србије на дан плаћања);

- на докторским студијама 195.800,00 динара (цена за држављане РС), односно 295.400,00 динара (цена за стране држављане).

Укупан број гласова: **185 ЗА**

VIII

Продеканка за наставу, доц. др Наташа Јовановић Ајзенхамер, је представила предлог Плана уписа на студијске програме Филозофског факултета за школску 2023/2024. годину.

Наставно-научно веће је једногласно донело следећу

О Д Л У К У

Утврђује се предлог Плана уписа на студијске програме Филозофског факултета за школску 2023/2024. годину

Укупан број гласова: **185 ЗА**

IX

Продеканка за наставу, доц. др Наташа Јовановић Ајзенхамер, је представила Извештај о упису студената у прву годину основних академских студија у школску 2022/2023. годину.

Наставно-научно веће је једногласно донело следећу

О Д Л У К У

Усваја се Извештај о упису студената у прву годину основних академских студија у школску 2022/2023. годину. Проф. др Данијела Стефановић је говорила о одливу уписаних студената, односно о студентима који се упишу на Факултет, а потом се испишу.

Укупан број гласова: **185 ЗА**

X

Продеканка за наставу, доц. др Наташа Јовановић Ајзенхамер, је представила Извештај о упису студената у прву годину мастер академских студија у школску 2022/2023. годину.

Наставно-научно веће је једногласно донело следећe

О Д Л У К У

Усваја се Извештај о упису студената у прву годину мастер академских студија у школску 2022/2023. годину.

Укупан број гласова: **185 ЗА**

XI

Продеканка за наставу, доц. др Наташа Јовановић Ајзенхамер, је представила Извештај о упису студената у прву годину докторских академских студија у школску 2022/2023. годину.

Наставно-научно веће је једногласно донело следећe

О Д Л У К У

Усваја се Извештај о упису студената у прву годину докторских академских студија у школску 2022/2023. годину.

Укупан број гласова: **185 ЗА**

XII

Продеканка за наставу, доц. др Наташа Јовановић Ајзенхамер, је представила Извештај о броју студената који су у току школске 2021/22. године завршили основне академске студије.

Наставно-научно веће је једногласно донело следећe

О Д Л У К У

Усваја се Извештај о броју студената који су у току школске 2021/22. године завршили основне академске студије.

Укупан број гласова: **185 ЗА**

XIII

Продеканка за наставу, доц. др Наташа Јовановић Ајзенхамер, је представила Извештај о броју студената који су у току школске 2021/22. године завршили мастер академске студије.

Наставно-научно веће је једногласно донело следећу

О Д Л У К У

Усваја се Извештај о броју студената који су у току школске 2021/22. године завршили основне мастер студије.

Укупан број гласова: **185 ЗА**

XIV

Вођена је дискусија поводом предметне тачке Дневног реда Већа. Пре започињања дискусије о предмету Захтева, вођена је расправа у вези формулације тачке XIV Дневног рада (*Одлучивање о захтеву др Филипа Чукљевића за утврђивање неакадемског понашања у изради писаног рада који је поднет против проф. др Љиљане Раденовић и Петра Нуркића)*. Проф. др Небојша Грубор је изнео став да наведена тачка Дневног реда није ваљано формулисана. По његовом мишљењу, Наставно-научно веће не би требало да одлучује о Захтеву за утврђивање неакдемског понашања, већ о Извештају Етичке комисије Факултета. Проф. др Грубор је свој став аргументовао тиме да је Захтев поднет Етичкој комисији а не Већу, и примедбовао да је Веће добило материјал пре три дана и није имало довољно времена да се са њим ближе упозна за разлику од Стручне комисије која је имала рок од 60 дана да напише своје мишљење, а Етичка комисија рок од 30 дана. У вези са тим председник Већа је објаснио, да је формулацију дала правна служба Факултета након што је обавила консултације са стручном службом Универзитета. Он је истакао да је овим поводом консултован и Универзитетски омбудсман, који се такође сагласио са изнетом формулацијом. Председник Већа је навео да је поступак утврђивања неакадемског понашања посебан управни поступак на који се примењује Закон о општем управном поступку, да је Веће је орган који одлучује у овом поступку, док је Етичка комисија радно тело које подношењем Извештаја заснованог на мишљењу Стручне комисије треба да олакша одлучивање Већу својом стручном анализом. Веће се упознаје са Извештајем и осталом документацијом и има искључиву надлежност и одговорност да у првостепеном поступку утврди да ли је дошло до неакадемског понашања. Након отварања дискусије о предмету Захтева, проф. др Грубор је истакао да у Извештају није одговорено на наводе из предметног Захтева (174 места који су у Захтеву наведени), односно да је Стручно мишљење Стручне комисије мањкаво, што у Извештају и стоји, као и да наведена документа нису помогла Већу и да услед тога Извештај Етичке комисије не треба прихватити. У вези са тим, члан Већа и члан Етичке комисије, проф. др Владимир Рибић, је навео да Извештај представља реконструкцију рада Етичке комисије са мишљењем да рад није плагијат и да је на Већу да донесе одлуку о исправности Извештаја, те је констатовано да мањкавости нема. Проф. др Рибић је рекао да су поједини чланови Етичке комисије Факултета сматрали да је требало поставити додатна питања члановима Стручне комисије, али да овај предлог није усвојен. Члан Већа, проф. др Драган Попадић, је у дискусији истакао да Одлука коју Веће доноси може имати последице за будућност по питању утврђивања плагијата, и то за Факултет, оцену студентских радова и радова самих професора; да је тим који је писао предметни рад уложио велики труд али је пропустио да се позове на општа места која се могу наћи у другим радовима; да се ради о низу преведених реченица, преписаној табели од речи до речи и из те перспективе да нема никакве дилеме да се ради о плагијату. Проф. др Попадић је констатовао да оно што су аутори урадили није намерно нечастан посао, да је необично да у раду нису цитирали извор, али да је чињеница да то нису учинили; да је теоријски део у радовима у пракси често секундарне важности, али уколико се пређе преко тога да предметни рад није плагијат, ком студенту у будућности се рад може вратити и рећи да су преписани теоријски делови; да су резултати који чине 4/5 рада оригинално дело, а да се Веће бави 1/5 која то није; да је он за изрицање опомене, уколико таква врста мере постоји, и да се не понашамо као да проблем не постоји. Проф. др Слободан Перовић је говорио о томе да је редовни професор из групације друштвених наука, који највише напада предметни рад у свом раду учинио пропусте, да у том раду пише како је оригиналан а заправо препричава застареле ставове и да се рад о ком се расправља односи на податке везане за пандемију ковид 19, да су новинари користили предметни рад у својим истраживањима и истакли како им је то било корисно. Након дискусије, председник Већа је појаснио члановима Већа да, након што су упознати са свим околностима случаја, поднетом документацијом, Извештајем Етичке комисије са Мишљењем Стручне комисије и ставовима дискутаната о самом предмету захтева и Извештају Етичке комисије, приступају одлучивању о предмету Захтева за утврђивање неакдемског понашања. Председник Већа је навео да по предметној тачки Дневног реда Већа изјашњавање ЗА значи да Веће сматра да је у предметном поступку било неакадемског понашања у изради наведеног рада; да изјашњавање ПРОТИВ значи да Веће не сматра да је било неакадемског понашања у изради наведеног рада, а да се гласом УЗДРЖАН члан Већа уздржава од изјашњења.

Проф. др Небојша Грубор је председнику Већа упутио Писмено мишљење – [Прилог](2022-12-26%20Прилог%20уз%20записник%20ННВ_проф.%20др%20Небојша%20Грубор.pdf) за записник IX редовне седнице Наставно-научног већа Филозофског факултета у Београду од 22.12.2022. године, тачка XIV „ОДЛУЧИВАЊЕ О ЗАХТЕВУ ДР ФИЛИПА ЧУКЉЕВИЋА ЗА УТВРЂИВАЊЕ НЕАКАДЕМСКОГ ПОНАШАЊА У ИЗРАДИ ПИСАНОГ РАДА КОЈИ ЈЕ ПОДНЕТ ПРОТИВ ПРОФ. ДР ЉИЉАНЕ РАДЕНОВИЋ И ПЕТРА НУРКИЋА“, заводни број Факултета 2395/1 од дана 26.12.2022. године. Наведено писмено мишљење је саставни део овог Записника

Наставно-научно веће је донело следећу

О Д Л У К У

Не утврђује се постојање неакадемског понашања у изради писаног рада "Епистемистички ауторитет и реторичке стратегије у кризним околностима", Н. Цекић (ур.), Етика и истина у доба кризе (Београд: Универзитет у Београду - Филозофски факултет, 2021.): 153-180, аутора проф. др Љиљане Раденовић и истраживача-сарадника Петра Нуркића.

Укупан број гласова: **22 ЗА, 46 ПРОТИВ, 84 УЗДРЖАНИХ ГЛАСОВА, 33 чланова Већа се није изјаснило.**

XV

Наставно-научно веће је једногласно донело следеће

О Д Л У К Е

1. Утврђује се предлог да др Исидора Јарић, редовни професор на Одељењу за социологију буде председница Комисије за полагање испита за лиценцу за образовно васпитни рад из предмета Социологија.

Укупан број гласова: **185 ЗА**

2. Утврђује се предлог да **др Марко Шуица**, редовни професор на Одељењу за историју буде председник Комисије за полагање испита за **лиценцу** за наставнике, васпитаче и стручне сараднике и за заменика члана, **др Драгицу Кољанин**, ванредни професор, Филозофски факултет у Новом Саду.

Укупан број гласова: **185 ЗА**

XVI

Наставно-научно веће је једногласно донело следеће

О Д Л У К Е

1. Поништава се одлука бр. 1186/1 донета на VI редовној седници наставно-научног већа 23.06.2022. године о усвајању програма МАС ,,Културологија класичног наслеђа (60 ЕСПБ)“.

2. Утврђује се предлог за доношење студијског програма мастер академских студија ,,Античка култура и класично наслеђе (60 ЕСПБ)“ На Одељењу за класичне науке.

Укупан број гласова: **186 ЗА**

XVII

Наставно-научно веће је једногласно донело следећу

О Д Л У К У

Покреће се поступак за избор Миљане Матић, докторa историје уметности, у звање ВИШИ НАУЧНИ САРАДНИК.

Образује се Комисија за припрему извештаја у саставу:

* др Миодраг Марковић, редовни професор,
* др Драган Војводић, редовни професор,
* др Љубомир Милановић, виши научни сарадник Византолошког института САНУ.

Укупан број гласова: **148 ЗА**

XVIII

Наставно-научно веће је једногласно донело следеће

О Д Л У К Е

1. Утврђује се предлог Одлуке да се Александар Павловић, доктора етнологије – антропологије, изабере у научно звање ВИШИ НАУЧНИ САРАДНИК.

Укупан број гласова: **148 ЗА**

2. Утврђује се предлог Одлуке да се Адам Недељковић, доктора наука – филозофија, изабере у научно звање НАУЧНИ САРАДНИК.

Укупан број гласова: **232 ЗА**

3. Утврђује се предлог Одлуке да се Михаило Радиновић, доктора наука – археолошке науке изабере у научно звање НАУЧНИ САРАДНИК.

Укупан број гласова: **232 ЗА**

XIX

Наставно-научно веће је једногласно донело следеће

О Д Л У К Е

1. Сандра Илић, мастер психолог, изабрана је у истраживачко звање ИСТРАЖИВАЧ-САРАДНИК, на Одељењу за психологију.

Укупан број гласова: **235 ЗА**

2. Софија Миленковић, мастер историчар уметности, изабрана је у истраживачко звање ИСТРАЖИВАЧ - ПРИПРАВНИК.

Укупан број гласова: **235 ЗА**

3. Вук Дамњановић, мастер политиколог, изабран је у истраживачко звање ИСТРАЖИВАЧ - ПРИПРАВНИК.

Укупан број гласова: **235 ЗА**

XX

Наставно-научно веће је једногласно донело следеће

О Д Л У К Е

Наставно-научно веће је разматрало Извештај Комисије за докторске студије, од дана 19.12.2022. године и донело одлуке о прихватању предлога тема докторских дисертација и одређивању ментора:

1. За докторанда: Наташу Духанај

Тема: ***Мотивациона уверења и укљученост родитеља у дечије образовање као предиктори школских постигнућа ученика***

Предлог ментора: проф. др Биљана Бодрошки Спариосу

Укупан број гласова: **185 ЗА**

1. За докторанда: Младена Младеновића

Тема: ***Промене у начинима експлоатације животиња током касноантичког периода на простору југоисточне Европе: студија случаја локалитета Гамзиград – Felix Romuliana***

Предлог ментора: доц. др Соња Богдановић

Укупан број гласова: **185 ЗА**

1. За докторанда: Милицу Влајић

Тема: ***Континуитет и промене у породичним праксама и идентитетима појединаца у три породичне генерације: квалитативно истраживање из перспективе животног тока***

Предлог првог ментора: проф. др Смиљка Томановић

Предлог другог ментора: др Сузана Игњатовић

Укупан број гласова: **185 ЗА**

1. За докторанда: Драгану Фрфулановић

Тема: ***Богородичина црква у Доњој Каменици***

Предлог ментора: доц. др Драгана Павловић

Укупан број гласова: **185 ЗА**

1. За докторанда: Теодору Анђелковић

Тема: ***Српско-турски ратови (1876–1878) у визуелној култури и уметности 19. века***

Предлог ментора: проф. др Ана Костић Ђекић

Укупан број гласова: **185 ЗА**

1. За докторанда: Деу Цветковић

Тема: ***Употреба текстила у феминистичким уметничким праксама у САД (1960-1990)***

Предлог ментора: проф. др Симона Чупић

Укупан број гласова: **185 ЗА**

1. За докторанда: Јефимију Ђокић

Тема: ***Уметност естетицизма и њена рецепција у викторијанској Енглеској***

Предлог ментора: проф. др Игор Борозан

Укупан број гласова: **185 ЗА**

Веће је усвојило следеће предлоге:

I-1)

Предлог Одељења за психологију о измени Одлуке 05/4-02 бр. 195/1-X/22 од 19.02.2021. године о прихватању теме за докторску дисертацију ***Протективни и фактори ризика за индивидуално и релационо функционисање родитеља у различитим фазама дијагностиковања поремећаја из спектра аутизма код деце*** докторанда Маше Марисављевић и да се за другог ментора изабере др Наташа Церовац, ванредни професор Медицинског факултета Универзитета у Београду.

Укупан број гласова: **185 ЗА**

I-2)

Предлог Одељења за исзорији о измени Одлуке 05/4-02 бр. 2027/1-X/6 од 3.11.2021. године о прихватању теме за докторску дисертацију ***Дукља – земља Зета – између самосталности и државе Немањића и Деспотовине*** докторанда Ивана Радојичића и да се за другог ментора изабере др Александар Узелац, виши научни сарадник Историјског института у Београду.

Укупан број гласова: **185 ЗА**

I-3)

Веће се сагласило да се: се изврши исправка техничке грешке у наслову теме која треба да гласи ***Зидно сликарство олтарског простора српских цркава XIII века у литургијско-богословском контексту***.

Укупан број гласова: **185 ЗА**

XII

Наставно-научно веће је једногласно донело следеће

О Д Л У К Е

1. У комисију за оцену научне заснованости теме докторске дисертације: ОБРАЗОВАЊЕ ОДРАСЛИХ И COVID-19, докторанда **Kарла Бораса**, изабрани су:

* проф. др Миомир Деспотовић,
* доц. др Маја Максимовић,
* проф. др Виолета Орловић Ловрен,
* др Милица Марушић Јаблановић, виши научни сарадник Института за педагошка истраживања

Укупан број гласова: **185 ЗА**

2. У комисију за оцену научне заснованости теме докторске дисертације: ЕМОЦИОНАЛНА ИНТЕЛИГЕНЦИЈА КАО ЧИНИЛАЦ МУЗИЧКЕ УСПЕШНОСТИ И ДОБРОБИТИ МЛАДИХ МУЗИЧАРА, докторанда **Дејане Мутавџин**, изабрани су:

* проф. др Зорана Јолић Марјановић,
* др Бланка Богуновић, редовни професор Факултета музичке уметности у Београду,
* др Лука Мијатовић, доцент ФАСПЕР-а у Београду

Укупан број гласова: **185 ЗА**

3. У комисију за оцену научне заснованости теме докторске дисертације: ОДНОС ПРЕДШКОЛСКЕ УСТАНОВЕ И ВИСОКОШКОЛСКЕ УСТАНОВЕ ЗА ОБРАЗОВАЊЕ ВАСПИТАЧА, докторанда **Иване Димитријевић**, изабрани су:

* проф. др Лидија Мишкељин,
* проф. др Лидија Радуловић,
* др Јасмина Клеменовић, редовни професор Филозофског факултета у Новом Саду

Укупан број гласова: **185 ЗА**

4. У комисију за оцену научне заснованости теме докторске дисертације: ПОДРШКА ДЕЧИЈОЈ ДУХОВНОСТИ У ПРАКСИ ПРЕДШКОЛСКОГ ВАСПИТАЊА И ОБРАЗОВАЊА У ЦРНОЈ ГОРИ, докторанда **Невене Булајић**, изабрани су:

* проф. др Живка Крњаја,
* проф. др Радован Антонијевић,
* др Јасмина Клеменовић, редовни професор Филозофског факултета у Новом Саду

Укупан број гласова: **185 ЗА**

5. У комисију за оцену научне заснованости теме докторске дисертације: ПЕДАГОШКИ ПОТЕНЦИЈАЛ МАТЕРИЈАЛА ЗА ИГРУ У ДЕЧЈЕМ ВРТИЋУ, докторанда **Милијане Лазаревић**, изабрани су:

* проф. др Лидија Мишкељин,
* проф. др Александра Илић Рајковић,
* др Јасмина Клеменовић, редовни професор Филозофског факултета у Новом Саду

Укупан број гласова: **185 ЗА**

6. У комисију за оцену научне заснованости теме докторске дисертације: УЛОГА ВЛАДИМИРА Р. ПЕТКОВИЋА У МУЗЕАЛНОЈ ДЕЛАТНОСТИ У СРБИЈИ ПРВЕ ПОЛОВИНЕ 20. ВЕКА, докторанда **Јелене Премовић**, изабрани су:

* проф. др Драган Војводић,
* проф. др Милица Божић Маројевић,
* др Владимир Михајловић, ванредни професор Филозофског факултета у Новом Саду

Укупан број гласова: **185 ЗА**

7. У комисију за оцену научне заснованости теме докторске дисертације: ПИСМА ЦАРА МАНОЈЛА II ПАЛЕОЛОГА, докторанда **Милорада Ђорђевића**, изабрани су:

* проф. др Влада Станковић,
* проф. др Драгољуб Марјановић,
* др Дејан Гашић, доцент Филозофског факултета у Приштини с привременим седиштем у Косовској Митровици

Укупан број гласова: **185 ЗА**

XXII

Наставно-научно веће је једногласно донело следеће

О Д Л У К Е

1. Докторанду **Ксенији Вукчевић** одобрава се израда докторске дисертације са темом: НИВОИ МОРАЛНОГ МИШЉЕЊА И „ПРИНЦИП УСЛОВНЕ РЕФЛЕКСИЈЕ“ У ФИЛОЗОФИЈИ Р. М. ХЕРА.

Укупан број гласова: **185 ЗА**

2. Докторанду Natascha Schmelz одобрава се израда докторске дисертације са темом: АКТУЕЛНОСТ ПРОБЛЕМА ОТУЂЕЊА: АДОРНО И БОДРИЈАР.

Укупан број гласова: **185 ЗА**

3. Докторанду **Бојану Милуновићу** одобрава се израда докторске дисертације са темом: ЕПИСТЕМОЛОГИЈА НАУЧНЕ РЕПРЕЗЕНТАЦИЈЕ: АРТЕФАКТИЧКА КОНЦЕПЦИЈА МОДЕЛА И ПРОБЛЕМИ РЕПРЕЗЕНТАЦИОНИСТИЧКЕ ПЕРСПЕКТИВЕ У ФИЛОЗОФИЈИ МОДЕЛОВАЊА.

Укупан број гласова: **185 ЗА**

4. Докторанду **Бојани Илијић** одобрава се израда докторске дисертације са темом: КАСНА АНТИКА И РАНИ СРЕДЊИ ВЕК У СЛИВУ РЕКЕ ТИМОК. АРХЕОЛОШКА СВЕДОЧАНСТВА.

Укупан број гласова: **185 ЗА**

5. Докторанду **Немањи Николићу** одобрава се израда докторске дисертације са темом: МИМЕТИЧКА ДИМЕНЗИЈА ОБЈЕКТНОГ ОДНОСА.

Укупан број гласова: **185 ЗА**

6. Докторанду **Ивану Радојичић**у одобрава се израда докторске дисертације са темом: ДУКЉА – ЗЕМЉА ЗЕТА – ИЗМЕЂУ САМОСТАЛНОСТИ И ДРЖАВЕ НЕМАЊИЋА И ДЕСПОТОВИНЕ.

Укупан број гласова: **185 ЗА**

7. Докторанду **Немањи Димитријевић**у одобрава се израда докторске дисертације са темом: ПРИШТИНА: 1948-1958.

Укупан број гласова: **185 ЗА**

8. Докторанду **Јасмини Томашевић** одобрава се израда докторске дисертације са темом: УПОТРЕБА СЕЋАЊА НА ПРВИ СВЕТСКИ РАТ: СРПСКИ И ГРЧКИ СЛУЧАЈ (1918-1941).

Укупан број гласова: **185 ЗА**

9. Докторанду **Марку Матић**у одобрава се израда докторске дисертације са темом: СРПСКЕ И ЈУЖНОСЛОВЕНСКЕ ЕЛИТЕ У ДЕЛИМА РОБЕРТА ВИЛИЈАМА СИТОН-ВОТСОНА (1903-1919).

Укупан број гласова: **185 ЗА**

10. Докторанду **Катарини Беширевић** одобрава се израда докторске дисертације са темом: АМЕРИКА У СЕЋАЊИМА У СРБИЈИ (1970-2000): ИСТРАЖИВАЊА ИЗ УСМЕНЕ ИСТОРИЈЕ.

Укупан број гласова: **185 ЗА**

XXIII

Наставно-научно веће је једногласно донело следеће

О Д Л У К Е

1. У комисију за оцену докторске дисертације: „ИСТИНСКА РЕЛИГИЈА“ У ХЈУМОВИМ *ДИЈАЛОЗИМА О ПРИРОДНОЈ РЕЛИГИЈИ“*, коју је поднео докторанд **Александра Давидовић**, изабрани су:

* доц. др Милош Вулетић,
* доц. др Радмила Јовановић Козловски,
* др Предраг Крстић, виши научни сарадник Института за филозофију и друштвену теорију.

Укупан број гласова: **185 ЗА**

2. У комисију за оцену докторске дисертације: ЗИДНО СЛИКАРСТВО ОЛТАРСКОГ ПРОСТОРА СРПСКИХ ЦРКАВА XIII ВЕКА У ЛИТУРГИЈСКО-БОГОСЛОВСКОМ КОНТЕКСТУ, коју је поднео докторанд **Небојша Дабић**, изабрани су:

* проф. др Миодраг Марковић,
* доц. др Драгана Павловић,
* др Србољуб Убипариповић, ванредни професор Православно богословског факултета у Београду

Укупан број гласова: **185 ЗА**

3. У комисију за оцену докторске дисертације: УПОТРЕБА РАНОВИЗАНТИЈСКИХ УТВРЂЕЊА У ПЕРИОДУ РАНОГ СРЕДЊЕГ ВЕКА НА ПРОСТОРУ ЦЕНТРАЛНОГ БАЛКАНА, коју је поднео докторанд **Александар Ристић**, изабрани су:

* проф. др Мирослав Вујовић,
* доц. др Дејан Радичевић,
* др Дејан Булић, научни сарадник Историјског института у Београду

Укупан број гласова: **185 ЗА**

4. У комисију за оцену докторске дисертације: ЈУГОСЛОВЕНСКО - БУГАРСКИ ОДНОСИ 1929-1941, коју је поднео докторанд **Милош Жикић**, изабрани су:

* проф. др Љубодраг Димић,
* проф. др Мира Радојевић,
* доц. др Срђан Мићић,
* др Бојан Димитријевић, научни саветник Института за савремену историју у Београду,
* др Владан Виријевић, редовни професор Филозофског факултета у Приштини с привременим седиштем у Косовској Митровици

Укупан број гласова: **185 ЗА**

XXIV

Наставно-научно веће је једногласно донело следеће

О Д Л У К Е

1. У комисију за оцену и одбрану докторске дисертације: УЛОГА ИСКУСТВА И ДОЖИВЉАЈА У КРИТИЧКОМ МИШЉЕЊУ, коју је поднела докторанд **Ана Кубурић**, изабрани су:

* проф. др Миланко Говедарица,
* проф. др Мирослава Трајковски,
* др Богдан Лубардић, редовни професор Православно богословског факултета у Београду

Укупан број гласова: **185 ЗА**

XXV

Наставно-научно веће је једногласно донело следеће

О Д Л У К Е

1. Прихвата се Извештај комисије од 17.10.2022. год. са предлогом да докторанд **Катарина Максимовић** усмено брани своју докторску дисертацију под насловом: ИНТЕНЗИОНАЛНОСТ И ПОЈАМ АЛГОРИТМА (Универзитет је дао сагласност на предлог теме 27.03.2018. Објављен рад: Аспекти интензионалности, Arche 17(34), (2021), 61-83.)

Укупан број гласова: **185 ЗА**

2. Прихвата се Извештај комисије од 26.10.2022. год. са предлогом да докторанд **Маријана Марковић** усмено брани своју докторску дисертацију под насловом: ЦРКВА СВЕТОГ ЂОРЂА У АЈДАНОВЦУ И СРПСКА УМЕТНОСТ ДРУГЕ ПОЛОВИНЕ XV ВЕКА (Универзитет је дао сагласност на предлог теме 30.03.2021. Објављен рад: Сликани програм у куполи цркве Светог Ђорђа у Добриловини, Зограф 42 (2018), 209–229.)

Укупан број гласова: **185 ЗА**

3. Прихвата се Извештај комисије од 14.11.2022. год. са предлогом да докторанд **Невена Митранић** усмено брани своју докторску дисертацију под насловом: КУЛТИВИСАЊЕ ИГРЕ У ДЕЧЈЕМ ВРТИЋУ (Универзитет је дао сагласност на предлог теме 19.03.2019. Објављен рад: The Tales of Death and Kindergarten: Becoming in Dark Encounters [COVID-19 Edition], AM Journal, (24), (2021), 41−56.)

Укупан број гласова: **185 ЗА**

4. Прихвата се Извештај комисије од 14.11.2022. год. са предлогом да докторанд **Ивана Вулић Шишмић** усмено брани своју докторску дисертацију под насловом: КОНЦЕПТУАЛНА АНАЛИЗА, ОПЕРАЦИОНАЛИЗАЦИЈА И ЕМПИРИЈСКА ПРОВЕРА КОНСТРУКТА ИНФОРМАЦИЈСКЕ ПИСМЕНОСТИ (Универзитет је дао сагласност на предлог теме 13.12.2018. Објављен рад: Наставничке оцене информативности и корисности извештаја са тестирања способности: Да ли динамичка процена нуди више од статичке процене?, Зборник института за педагошка истраживања (46-1), 118-144.)

Укупан број гласова: **185 ЗА**

5. Прихвата се Извештај комисије од 15.11.2022. год. са предлогом да докторанд **Aлександар Савић** усмено брани своју докторску дисертацију под насловом: КОНЦЕПТИ „СВЕТЕ ЗЕМЉЕ“ У ПРАВОСЛАВНОМ СВЕТУ ЈУГОИСТОЧНЕ ЕВРОПЕ (13-16. В.) (Универзитет је дао сагласност на предлог теме 27.03.2018. Објављен рад: A Sea of Miracles: Reflections on Narrative Space in Medieval Serbian Hagiography, Зборник радова Византолошког института 58 (2021) 39–71.)

Укупан број гласова: **185 ЗА**

6. Прихвата се Извештај комисије од 16.11.2022. год. са предлогом да докторанд **Марио Калик** усмено брани своју докторску дисертацију под насловом: ШЕЛЕРОВ ПРОЈЕКАТ ФИЛОЗОФСКЕ АНТРОПОЛОГИЈЕ И МЕТАФИЗИЧКОГ СПАСА ЧОВЕКА ИЗ КРИЗЕ МОДЕРНЕ ЦИВИЛИЗАЦИЈЕ (Универзитет је дао сагласност на предлог теме 20.06.2017. Објављен рад: Шелерова филозофска антропологија и метафизички пројекат спаса човека из кризе модерне цивилизације, Годишњак Факултета за културу и медије Универзитета Џон Незбит, година VIII, бр. 8, 301-334.)

Укупан број гласова: **185 ЗА**

7. Прихвата се Извештај комисије од 17.11.2022. год. са предлогом да докторанд **Јелена Мијић** усмено брани своју докторску дисертацију под насловом: УЛОГА ИНТУИЦИЈА У ЕПИСТЕМОЛОГИЈИ (Универзитет је дао сагласност на предлог теме 18.06.2019. Објављен рад: The Advantages of Neomoorean Antiskeptical Strategy, Филозофија и друштво 31(4): 615-628.

Укупан број гласова: **185 ЗА**

8. Прихвата се Извештај комисије од 17.11.2022. год. са предлогом да докторанд **Марија Гласновић Каменовић** усмено брани своју докторску дисертацију под насловом: ДА ЛИ ЈЕ КЈЕРКЕГОР ВОЛИЦИОНИСТА? КЈЕРКЕГОРОВО СХВАТАЊЕ ВЕРОВАЊА, СУМЊЕ И ВЕРЕ (Универзитет је дао сагласност на предлог теме 24.04.2018. Објављен рад: Хјумово и Кјеркегорово схватање чуда, Филозофске студије, 38/2022 – прихваћен за објављивање)

Укупан број гласова: **185 ЗА**

9. Прихвата се Извештај комисије од 21.11.2022. год. са предлогом да докторанд **Јована Милановић** усмено брани своју докторску дисертацију под насловом: ВИЗУЕЛИЗАЦИЈА КОНЦЕПТА МАЂАРСКЕ ПОЛИТИЧКЕ НАЦИЈЕ И ЈУЖНОЈ УГРАСКОЈ ТОКОМ ПОСЛЕДЊИХ ДЕЦЕНИЈА 19. И ПОЧЕТКОМ 20. ВЕКА (Универзитет је дао сагласност на предлог теме 19.03.2022. Објављен рад: Свечана сала Градске куће у Новом Саду као простор владарске репрезентације: од цара Фрање Јосифа I и царице Елизабете до краља Александра и краљице Марије Карађорђевић, Зборник Матице српске за ликовне уметности, књ. 49 (2021), 165-186.)

Укупан број гласова: **185 ЗА**

10. Прихвата се Извештај комисије од 21.11.2022. год. са предлогом да докторанд **Лука Филиповић** усмено брани своју докторску дисертацију под насловом: ЕВРОКОМИНИЗАМ У ЈУГОСЛАВИЈИ 1968-1980 (Универзитет је дао сагласност на предлог теме 26.10.2021. Објављен рад: Савез комуниста Југославије и XII Конгрес комунистичке партије Италије 1969. године – почеци трећег пута социјализма у Европи, Историја 20. века, год. 39, 1/2021, 135-152.)

Укупан број гласова: **185 ЗА**

11. Прихвата се Извештај комисије од 21.11.2022. год. са предлогом да докторанд **Војислав Јовановић** усмено брани своју докторску дисертацију под насловом: НЕУРОФИЗИОЛОШКИ КОРЕЛАТИ СЕМАНТИЧКЕ ОБРАДЕ У ПЕРЦЕПЦИЈИ АТИПИЧНИХ ОБЈЕКАТА (Универзитет је дао сагласност на предлог теме 25.05.2021. Објављен рад: How to do better N400 studies: Reproducibility, consistency and adherence to research standards in the existing literature, Neuropsychology Review vol. 32, (2022), 577-600.)

Укупан број гласова: **185 ЗА**

12. Прихвата се Извештај комисије од 21.11.2022. год. са предлогом да докторанд **Маја Ћурић Дражић** усмено брани своју докторску дисертацију под насловом: ДОЖИВЉАЈ КАРИЈЕРНОГ ШОКА ЗАПОСЛЕНИХ: ОКОЛНОСТИ, ДИНАМИКА, РЕСУРСИ И ИСХОДИ (Универзитет је дао сагласност на предлог теме 14.07.2020. Објављен рад: Career Ambition as a Way of Understanding the Relation Between Locus of Control and Self-Perceived Employability Among Psychology Students, Frontiers in Psychology 9, (2018), article 1729)

Укупан број гласова: **185 ЗА**

XXVI

Наставно-научно веће је једногласно донело следеће

О Д Л У К Е

1. Именује се Комисија за одбрану докторске дисертације: ВИЗУЕЛИЗАЦИЈА КОНЦЕПТА МАЂАРСКЕ ПОЛИТИЧКЕ НАЦИЈЕ У ЈУЖНОЈ УГАРСКОЈ ТОКОМ ПОСЛЕДЊИХ ДЕЦЕНИЈА 19. И ПОЧЕТКОМ 20. ВЕКА, коју је поднео докторанд **Јована Миловановић**, у саставу:

* проф. др Саша Брајовић,
* проф. др Владимир Симић,
* др Моника Бала, доцент Филолошког факултета у Београду

Укупан број гласова: **185 ЗА**

2. Именује се Комисија за одбрану докторске дисертације: ЕВРОКОМУНИЗАМ И ЈУГОСЛАВИЈА 1968-1980, коју је поднео докторанд **Лука Филиповић**, у саставу:

* проф. др Милан Ристовић,
* проф. др Алексеј Тимофејев,
* проф. др Јово Бакић,
* др Предраг Марковић, научни саветник Института за савремену историју,
* др Бојан Димитријевић, научни саветник Института за савремену историју

Укупан број гласова: **185 ЗА**

3. Именује се Комисија за одбрану докторске дисертације: НЕУРОФИЗИОЛОШКИ КОРЕЛАТИ СЕМАНТИЧКЕ ОБРАДЕ У ПЕРЦЕПЦИЈИ АТИПИЧНИХ ОБЈЕКАТА, коју је поднео докторанд **Војислав Јовановић**, у саставу:

* проф. др Дејан Лаловић,
* проф. др Василије Гвозденовић,
* др Андреј Савић, виши научни сарадник Електротехничког факултета у Београду

Укупан број гласова: **185 ЗА**

XXVII

Наставно-научно веће је једногласно донело следеће

О Д Л У К Е

1. Одлука о образовању Статутарне комисије Наставно-научног већа број 772/1- XVII/1 од дана 25.06.2021. године мења се у делу који се односи на чланове, тако да се уместо чланице проф. др Дубравке Стојановић, именује проф. др Драгољуб Марјановић, до истека мандата (30.09.2024. године).

Укупан број гласова: **185 ЗА**

2. Одлука о образовању Комисије за научно-истраживачки рад Наставно-научног већа број 772/1- XVII/6 од дана 25.06.2021. године мења се у делу који се односи на чланове, тако да се уместо члана проф. др Драгољуба Марјановића, именује проф. др Радина Вучетић, до истека мандата (30.09.2024. године).

Укупан број гласова: **185 ЗА**

3. Одлука о образовању Комисије за студентска питања Наставно-научног већа број 772/1- XVII/5 од дана 25.06.2021. године мења се у делу који се односи на чланове, тако да се уместо чланице проф. др Радине Вучетић, именује доц. др Немању Радоњића, до истека мандата (30.09.2024. године).

Укупан број гласова: **185 ЗА**

XIX

Наставно-научно веће је једногласно донело следећe

О Д Л У К E

1. Одобрава се **др Анети Тривић**, доценту у Кабинету за стране језике, да се радно ангажује до 1/3 пуног радног времена, на Универзитету у Београду – Филолошком факултету (летњи семестар), за извођење наставе на предмету *Шпански језик 2 (Морфологија шпанског језика)*, са фондом од два часа недељно, у школској 2022/23. години.

Укупан број гласова: **185 ЗА**

2. Одобрава се **др Љиљани Раденовић**, редовном професору на Одељењу за филозофију, да се радно ангажује до 1/3 пуног радног времена, на Универзитету у Београду – Математичком факултету, на основним академским студијама филозофије, на предмету *Увод у филозофију* (пролећни семестар, број часова: 2 часа предавања и 2 часа вежби), у школској 2022/23. години.

Укупан број гласова: **185 ЗА**

3. Одобрава се **др Тамари Џамоња Игњатовић**, редовном професору на Одељењу за психологију, да се радно ангажује до 1/3 пуног радног времена, на Универзитету у Београду – Факултету политичких наука, за извођење наставе на предмету *Развојна психологија* (3+1), основне академске студије Социјалне политике и социјалног рада, у школској 2022/23. години. Укупно оптерећење именоване на Филозофском факултету износи 7,36.

Укупан број гласова: **185 ЗА**

4. Одобрава се **др Драгици Павловић Бабић**, ванредном професору на Одељењу за психологију, да се радно ангажује до 1/3 пуног радног времена, на Универзитету у Београду – Математичком факултету, за извођење наставе на предмету *Психологија* (основне студије, 3 ЕСПБ, 2 часа недељно у пролећном семестру), у школској 2022/23. години. Укупно оптерећење именоване на Филозофском факултету износи 8,34.

Укупан број гласова: **185 ЗА**

5. Одобрава се **др Мирјани Адамовић**, доценту у Кабинету за стране језике, да се радно ангажује до 1/3 пуног радног времена, на Универзитету у Београду – Факултету организационих наука, ради извођења наставе на предмету: *Руски језик*, на основним академским студијама у школској 2022/23. години.

Укупан број гласова: **185 ЗА**

6. Одобрава се **др Катарини Кржељ**, ванредном професору у Кабинету за стране језике, да се радно ангажује до 1/3 пуног радног времена, на Универзитету у Београду – Факултету организационих наука, ради извођења наставе на предмету: *Немачки језик струке*, на основним академским студијама у школској 2022/23. години.

Укупан број гласова: **185 ЗА**

7. Одобрава се **др Душану Мојићу**, редовном професору на Одељењу за социологију, да се радно ангажује до 1/3 пуног радног времена, на Универзитету у Београду – Економском факултету, ради извођења наставе на предмету: *Међународни стратегијски менаџмент* (јесењи семестар, 1 час недељно), на мастер академским студијама у школској 2022/23. години.

Укупан број гласова: **185 ЗА**

XXIX

Наставно-научно веће је једногласно донело следеће

О Д Л У К Е

1. Одобрава се **др Ани Банић Грубишић**, доценту на Одељењу за етнологију и антропологију, да у 2023. години конкурише код Министарства просвете, за суфинансирање монографије под називом ***“Дигитални хумор Ковид-19 пандемије у Републици Србији: антрополошка перспектива“.***

Укупан број гласова: **185 ЗА**

2. Одобрава се **Ани Пешикан**, редовном професору на Одељењу за психологију, да учествује на Еразмус+пројекту: “From digital technology to educational tools: Improving the quality of active learning and teaching in the online and hybrid environment in applied disciplines of agricultural sciences (HEAL-in-ONE)“.

Укупан број гласова: **185 ЗА**

3. Одобрава се **Душици Филиповић Ђурђевић**, редовном професору на Одељењу за психологију, да се укључи на пројекат под називом Когнитивни процеси у читању на различитим језицима (Cognitive processes in reading across languages), чији руководилац је др Ксенија Шмалц, са Универзитета у Минхену, у Немачкој, а које финансира Немачка фондација за истраживања (Deutsche Forschungsgemeinschaft).

Укупан број гласова: **185 ЗА**

4. Одобрава се **Одељењу за историју уметности**, да учествује на Конкурсу за суфинансирање монографија Министарства науке, технолошког развоја и иновација, са рукописом проф. др Александра Кадијевића, под насловом *Југословенска архитектура између два светска рата (1918-1941): контекст тумачења*. Уредник издања је проф. др Милан Попадић, а рецензенти: др Срђан Марковић, др Александра Ступар и др Кокан Грчев.

Укупан број гласова: **185 ЗА**

5. Одобрава се **Катедри за историју српског народа у новом веку у оквиру Одељења за историју**, да верификује уџбеник проф. др Милоша Јагодића ,,Историја српског народа у Црној Гори, Хабзбуршкој монархији и Османском царству у 19. и почетком 20. века“ на ОАС Историје за предмете: ,,Историја српског народа у 19. и почетком 20. века“ (ОАС Историје – акредитација из 2014) и ,,Историја српског народа у Црној Гори и под туђинском влашћу у 19. и почетком 20. века (“ОАС Историје – акредитација из 2021), Завод за уџбенике, 2022.

Укупан број гласова: **185 ЗА**

6. Одобрава се **Центру за истраживање наставе историје и историјског наслеђа** да прихвати предлог Одељења за историју, да Центар постане суиздавач часописа КСИО, који издаје Клуб студената историје – Острогорски са Филозофског факултета у Београду.

Укупан број гласова: **185 ЗА**

Седница Већа је завршена у 15,00 часова.

ЗАПИСНИЧАРKA ПРЕДСЕДНИК ВЕЋА

Валентина Лепојевић Коларић проф. др Данијел Синани